Regina Marjanen

Regina Emilia Marjanen (7. helmikuuta 1920 – 8. elokuuta 2004) oli suomalainen yleisurheilija päälajinaan keihäänheitto, koripalloilija ja pikaluistelija.

Yleisurheilussa Marjanen sijoittui Oslon EM-kilpailussa 1946 keihäänheitossa seitsemänneksi tuloksella 36,34 m. Hän voitti keihäänheiton Suomen mestaruuden 1946 tuloksella 39,08 m voittaen Kaisa Parviaisen. Lisäksi hän sai keihäänheitossa kaksi SM-hopeaa ja kaksi SM-pronssia. Lisäksi hän voitti keihäänheitossa 13 TUL:n mestaruutta vuosina 1939–1952 ja kolme koripallon Suomen mestaruutta. Hän edusti Helsingin Tarmoa.

Pikaluistelussa Marjanen osallistui TUL:n mestaruuskilpailuihin helmikuussa 1936 sijoittuen 2:ksi. Vuonna 1939 hän saavutti TUL:n mestaruuden ja 1945 pronssia. Vuonna 1943 hän osallistui Luisteluliiton ja TUL:n yhteisiin mestaruuskilpailuihin sijoittuen 4:ksi.

Lähteet 

Suomalaiset keihäänheittäjät
Suomalaiset koripalloilijat
Suomalaiset pikaluistelijat
Vuonna 1920 syntyneet
Vuonna 2004 kuolleet